LidanRubinov/Halacha-QA huggingface dataset:
שאלה: צבע גב רצועות התפילין: גב הרצועות של התפילין שלי צבוע רובו בלבן עם פסים שחורים. האם זה פסול? כיצד לצבוע אותם? האם מותר שגב הרצועות יהיה צבעוני?
תשובה: כתב השו"ע בסימן לג ס"ג: הלכה למשה מסיני שיהיו הרצועות שחורות מבחוץ, אבל מצד פנים יעשה מאיזה צבע שירצה חוץ מאדום, שמא יאמרו שמדם חטטיו נצבעו והאדימו. הרב שלמה פיירשטיין.
שאלה: עד כמה לחשוף את המחשוף: מה הם ההגדרות המדוייקות של האיסור במחשוף (שמעתי שמותר שתי אצבעות מתחת לעצם הבריח)?
תשובה: קשה למדוד במילימטרים, בדר"כ אשה נוספת יכולה לדעת אם זה מחשוף אם לאו, זה לא כמו שיעור כזית או כביצה, לכן אם קשה לה לדעת בעצמה אז תזמין חבירה שתראה אותה והיא תגיד לה האם העין קולטת את זה או לא, כי לאשה אחרת אין בעיה לראותה כך, זה בעיקר בשביל בנים, ואז תדע אם זה ר. לסיכום אשה תקבע אם זה מספיק.
שאלה: ברכת "מציב גבול אלמנה": בן כמה שנים יכול להיות הישוב כדי שיהיה עדיין שייך לברך בו "מציב גבול אלמנה"? שייך לברך אם כבר הייתי בו? איפה לברך, בכניסה לישוב או במקום אחר?
תשובה: הישוב יכול להיות בן שנים רבות. אם אתה רואה אותו לראשונה יש לברך כשרואים את בית הכנסת הקבוע של הישוב.
שאלה: למה בלי ריבית?: ראיתי שהרב אוסר לקחת משכנתא על רכב פרטי. אין לי אפשרות לקנות רכב במזומן ולכן לעולם לא אוכל לרכוש לי אחד בגלל שחברות מימון רכב וחברות האשראי מחייבות לשלם בריבית. האם יש צדדים להיתר או שלא?
תשובה: רכב המסייע לאדם בעבודתו נחשב כעיסקא. כל קנייה בתשלומים אם יש עליהם ריבית אסורה. אך אם נותנים הנחה למי שמשלם במזומן זו אינה ריבית. התורה רוצה להדריך אותנו שנחיה רק לפי יכולתנו ונחשב היטב את הוצאותינו. התשלומים והאשראי, אם אינם למטרות עסקיות, יוצרים אשליה שניתן לרכוש בזול כביכול אך לאמיתו של דבר הם נופלים על האדם כגיבנת שאינו יכול להשתחרר ממנה.
שאלה: למה הפרוזבול הוא עלבון לדיינים?: כיצד הרב מפרש את דברי שמואל, שהפרוזבול הוא עלבון לדיינים, ושהיה ראוי לבטל אותו?
תשובה: מכיון שלמעשה הפרוזבול חל על כל ההלוואות, גם של לווים עניים שמן הראוי היה לשומטן יש כאן עלבון לרצונה המקורי של התורה.
שאלה: לצאת לטיול נגד רצון ההורים: האם עלי להמנע מלעשות פעולות המנוגדות לרצון הורי (למשל לטייל עם חברים למקום מסוים) משום כיבוד הורים או שמאחר ואין זה נוגע לטובתם האישית אני יכול להחליט בניגוד לעמדתם? מה עלי לעשות אם כדי למנוע אותי מלצאת לטיול אמא שלי תבקש שאעשה דבר פעוט למענה דווקא באותו היום? האם אהיה חייב להישאר בבית כדי למלא את רצונה?
תשובה: נראה לי כי אם בטיול יש מצווה כגון במסגרת חינוכית להכרת הארץ, אז אין חיוב לשמוע בקול ההורים, כמו כל מצווה שדוחה כיבוד אב ואם. בכל אופן גם במקרה כזה, יש להתחשב ביוצאים מן הכלל כמו הורים חולים או דאגנים במיוחד שהיציאה לטיול עלולה לפגוע בבריאותם. טיול עם חברים שלא במסגרת איננו מוגדר כמצווה אם כי הוא קרוב אליה, כיון שאם הם חברים טובים הטיול מגבש ומחזק את הקשר החברתי,וכמו כן, כל טיול בארץ יש בו צד של מצווה. אמנם, כיון שהדבר אינו במסגרת, יש לוודא שנלקחים בחשבון כל כללי הבטיחות,ע"מ שלא להיכנס לסכנה, כי אז בוודאי שאין מצווה ואולי יש איסור. כמו כן, טיול עם חברים שאינם הגונים וחברתם מזיקה בפרט כשאוכלים או ישנים איתם, והם עלולים לעשות או לדבר בדרך מזיקה, אין בזה שום מצווה, ואז כיבוד אב ואם קודם. בכלל, כדאי להגיע עם ההורים לאוירה של יושר שאיננה מצריכה את האמא לבקש לעשות דבר כדי לעקוף את רצון הבן. יש להגיע לברור ענייני אם הדבר צודק או לא, ולא להסתתר מאחורי תרוצים, כנראה שזה תלוי באוירה שביניהם. אם האמא חוששת לתגובה קשה ועל כן היא מתחמקת, יש צורך לשנות את האוירה לאמון, התנהגות ודיבור סבירים ומכובדים.
שאלה: להפנט בן אדם: אני כיהודי מאמין, רוצה לדעת האם מותר להפנט אדם? האם יש בזה בעיה של ניחוש או כישוף וכד?
תשובה: אני לא חושב שזה כישוף. אלו כוחות שיש לאדם שיש לו חוש נוסף על החוש הפשוט והרגיל. אני חושב שזה מותר.
שאלה: מנהגי יום השנה: מהם מנהגי יום השנה הראשון לאבל (דהיינו יום השנה שאחרי הפטירה)? האם יש צורך לצום?
תשובה: חלק מקהלות האשכנזים נוהגים לצום וחלק האחר והספרדים לא נהגו לצום. יש שנהגו לעשות כיבוד או סעודה לעילוי נשמת הנפטר. יש לבן לומר קדיש ולעלות לתורה (אם זה יום שיש בו ס"ת). נוהגים לעלות לבית הקברות ולקרוא תהילים לעילוי נשמתו. נוהגים ללמוד משניות וכן שאר לימוד שלומד באותו יום לעילוי נשמתו. הרב יוסף וייצן.
שאלה: ליטול ידיים באמצע הלילה: האם כאשר אני קמה להיניק בלילה עלי ליטול ידיים?
תשובה: אם את ממשיכה לישון אחר כך, אינך חייבת.
שאלה: הנוסח של התפילה: איך אדם יכול להתפלל בכוונה שלמה אם נוסח התפילה מנוסח משנים עברו? אני מזדהה רק עם מחצית הדברים הנאמרים בתפילה כי מחציתם איני חווה.
תשובה: קודם כל יש לדעת את גדולתם של ח אנשי כנסת הגדולה שתקנו לנו את נוסח התפילה לפני יותר מאלפיים שנה. כך כותב גם הכוזרי, תקנו תפילה שכל יהודי יתפלל שלוש פעמים ביום לכל הדורות, זו תפילה הכוללת את כל הצרכים ואת כל המצבים בכל התקופות ליחיד ולכלל. כל מילה מדוייקת. יש להתבונן בגודל ההשקעה של ח בתיקון נוסח התפילה. ובכלל תפילה זה לא עניין של חוויה, אלו צרכי כלל ישראל, הציבור צריך את זה, תשובה, רפואה, פרנסה, גאולה, בנין ירושלים וכו', גם אדם עשיר שאין לו בעיה עם פרנסה מתפלל על פרנסה כי הציבור צריך את זה, כל התפילה מנוסחת בלשון רבים. מי שלא מתחבר צריך לבדוק את עצמו מדוע הוא אינו מתחבר לכל מה שח כללו בתפילה שעליהם צריך להתפלל. התפילה רלוונטית לכל דור ודור, התפילה היא בלשון הווה. גאולה ורפואה וכו', אם תתבונני ותלמדי תראי שכל התפילה שייכת היום, וכן על ידי לימוד מעמיק תבוא גם החוויה. ולפעמים אדם אומר נוסח תפילה למרות שזה לא נוגע לו אישית, אלא רואה בזה צרכי כלל ישראל.
שאלה: מקח טעות במכירת מכונית : לפני כחצי שנה מכרתי לחבר מכונית שקניתי דרך האינטרנט. החבר ידע שאני רק מתווך ולכן בדק את הרכב היטב ואף דרש שאעשה לו מחיר מיוחד והסכמתי. אחרי חצי שנה הוא רצה למכור את הרכב ואז גילה שהשעון של הקילומטראז' הוזז אחורה והרכב נסע הרבה יותר ממה שכתוב בו. החבר טוען "מקח טעות" ורוצה את כספו בחזרה. יש לי שלוש טענות מולו: א. מכרתי לו רכב לשימוש ולא כנכס, כך שהשווי האמיתי שלו לא רלוונטי. ב. המחיר היה כל כך זול שלפי כל קריטריון הוא שילם פחות משווי הרכב (אפילו אם הקילומטראז' היה גבוה הרבה יותר). ג. אם הוא טוען מקח טעות הוא צריך לשלם לי על ההנאה שהייתה לו מהרכב, או לפחות את הפחת שנגרם לרכב בתקופה הזאת - הן על ידי השימוש שלו, הן על ידי הקילומטראז' שנוסף לרכב והן על ידי ירידת הערך הטיבעית. מה דעת ההלכה?
תשובה: יש להקדים שאין אפשרות במסגרת זו להתייחס למעשה זה באופן פרטי, מכמה סיבות: א) כיון שבדיני ממונות יש ללכת לבית דין של תורה ב) כיון שלא שמעתי את טענות הצד השני ג) כיון שדרך הכתב קשה לעמוד על פרטי המקרה בצורה מדוייקת. על כן אעלה רק את נקודות הספק העקרוניות שיש לדון ביחס אליהן. נראה שאם הקונה היה יכול למסור מראש את המכונית למוסך ולגלות את הפגם - אין הוא יכול לדרוש את כספו חזרה, וזאת על פי דברי השולחן ערוך (חושן משפט רלב, יא) שהביא את דברי הרמב"ם, שאם ספסר מכר שור לחבירו ונמצא שאין לו שינים טוחנות ומת ברעב, אין הספסר צריך להחזיר הדמים "מפני שהיה על הלוקח לבדוק השור בפני עצמו ולהחזירו לו קודם שימות, ויהיה הספסר מחזירו על הלוקח הראשון, והואיל ולא עשה כן הוא הפסיד על עצמו". והרמ"א חולק ופוסק שהלוקח יכול לבטל את המקח. ונראה שכאשר שהספסר קיבל את הכסף, הרי הוא יכול לומר קים לי כשיטת השולחן ערוך. אלא שיש לעיין מהו הגבול בדבר, איזו רמת בדיקה אנו דורשים מהקונה, והאם במעשה שלפנינו לגבי מכונית אנו אומרים שכיון שהקונה לא בדק את הדבר מראש הוא הפסיד על עצמו. ואם אין טענה על הקונה שלא בדק מראש - מבואר בשו"ע הנ"ל שהמקח בטל, אך במקרה שלפנינו יש להסתפק, משום שגם לפי טענת הקונה הוא קיבל מכונית, אלא שזו מכונית פחות טובה (ואין זה דומה לקונה שור ללא שיניים שאינו מתפקד כלל כשור) וכיון שכך יש מקום לומר שכיון שאין כאן כוונת רמיה מצד המוכר, וכן הקונה לא שילם סכום גבוה משווי המכונית שקנה בפועל, הוא לא יוכל לבטל את המקח. ביחס לשאלה זו יש לעיין בסוגיא במסכת בבא בתרא פג ע"ב "המוכר לחבירו חטים יפות ונמצאו רעות", ובהגהות אשר"י המובא ברא"ש בבבא מציעא פרק שישי סימן י'. וכאשר הקונה יכול לבטל את המקח, עליו לשלם עבור הנאתו במכונית, כדין נהנה. כאמור, כיון שהמקרה יובא לפני בית דין אין כאן פסיקת הלכה אלא רק העלאת הספיקות שיש לדון ביחס אליהם. ר' יעקב כהן- חבר הכולל לדיינות.
שאלה: קריאה ותפילה מהמחשב: האם קריאת התורה, לימוד ואף תפילה מתוך דפי המחשב כפי שהם מוצגים באתרים שונים היא ראויה?
תשובה: אפשר ללמוד ולהתפלל מתוך המחשב, מלבד תורה שבכתב שראוי לקרוא מתוך הכתב ממש ולא מהמחשב. הרב יוסף וייצן.
שאלה: כהן וגיורת קטנה: האם יש היתר לכהן לשאת גיורת שגוירה מתחת לגיל 3 שנים?
תשובה: לא פוסקים כך, אמנם יש דעה אחת כזאת בתלמוד (דעת ר' שמעון) אבל אנחנו פוסקים שאסורה לכהונה גם כשהתגיירה פחות מבת שלוש שנים. אמנם יש מח' בראשונים במקרה זה אם זה מדאורייתא או מדרבנן לראב"ד דרבנן ולרמב"ם דאורייתא אבל בכל מקרה אסורה ולא משנה מתי התגיירה.
שאלה: נישואין עם מתחזקת: לפני חודש ימים הכרתי בחורה מסורתית שומרת שבת. היא הולכת עם מכנסיים ולא כל כך מקפידה בברכות, אולם יש לה רקע תורני מסויים מבית הספר הדתי בה למדה. הבחורה מוכנה להתחזק (כולל ללכת למדרשה) על מנת שהקשר שלנו יתהדק ויוביל בע"ה לחתונה. האם בתקופה שהיא מתחזקת אני צריך לשמור איתה על קשר או שאני חייב לנתק את הקשר איתה עד שהיא תתחזק?
תשובה: אם שניכם מבינים ומוכנים לעשות הפסקה זמנית בקשר ביניכם עד שהבחורה תתחזק יש בזה מעלה.
שאלה: אזעקה בשבת: בשבת התארחנו בבית שמותקנת בו מערכת אזעקה בכל החדרים. כמובן שדאגנו לנטרל אותה לפני כניסת השבת אך בערב התברר שהנטרול חל רק על הסירנה ולא על העיניות האלקטרוניות שנדלקות מכל תנועה שנעשית באחד החדרים. כיצד היה עלינו לנהוג? האם אפשר לכתחילה להתארח שוב בבית זה?
תשובה: צריך לבדוק אם הנורות שנדלקות הן נורות לד או נורות להט שמתלהטות, אם זה רק לד כמו שיש במכשירי קשר זה איסור דרבנן ובמקרה שלא ניחא ליה ולא איכפת ליה אפשר להקל, אבל אם זה נורות שמתלהטות זהו איסור תורה ויש לנטרל אותם בדרך כל שהיא לפני שבת.
שאלה: אחריות לחילול שבת של מישהו אחר: יש לי כמה חברים שאינם שומרי שבת שלומדים במוסד לימודים פנימייתי. האם מותר לי לקבוע איתם פגישה בשבת מחוץ למוסד הלימודים, כאשר לצורך ההגעה לשם הם יעברו דרך שער חשמלי הקבוע בגדר המקיפה את המוסד, שפתיחתו כרוכה באיסורי שבת? יש לציין כי עקרונית ישנה דרך חלופית (שער רגיל), אבל השגת מפתח כדי לצאת בשער זה הינה תהליך מורכב ומסובך (ביורוקרטית). האם העובדה שאציין בפניהם שהשבת חשובה לי ולכן אני מעדיף שינסו לעבור בשער הלא-חשמלי - תשנה את הדין?
תשובה: ודאי שיש לנו אחריות על חילול שבת של אדם אחר שכל ישראל ערבים זה לזה, ובודאי אם חילול השבת שלהם נעשה באופן עקיף על ידך. ואמירה בעלמא אם היא תעזור מצוין, אך אם הם יעברו בכל זאת, איננה פוטרת אותנו מדאגתנו שיהודי לא יחלל שבת. הרב רואי מרגלית.
שאלה: שירותיה של אם פונדקאית: האם יש תנאים שצריכים להתקיים בבני הזוג שמעונין באם פונדקאית? גילו שיש לי רחם בעייתי, ויתכן שאקבל המלצה לעבור ניתוח רחם!
תשובה: קשה מאד להתיר לזוג להשתמש באם פונדקאות ולכן חייב זוג זה לדבר עם רב מומחה שישמע את כל הפרטים ויפסוק. ניתן גם לפנות לאחד מרבני מכון פוע"ה 026515050 והוא ישמח לעזור לכם.
שאלה: ספק זמן המתנה בין בשר לחלב: במיקרה ואיני זוכר בדיוק באיזו שעה סיימתי לאכול בשר האם אני יכול להעריך שש שעות (בהפרש של מקסימום 20 דקות) או שעלי להחמיר ולהמתין עד שאני אצא מספק?
תשובה: ראוי להחמיר אם זה אפשר בקלות, אך אם ממהר לנסוע או האוכל ייהרס יכול לאכול, כי יש פוסקים המתירים ברוב שעה ששית ואפשר בשעת הדחק לסמוך עליהם. הרב רואי מרגלית.
שאלה: לימוד תולדות האומנות: אני סטודנט לאדריכלות. במסגרת הלימודים ישנו קורס הנקרא "תולדות האומנות והאדריכלות" בו אנו לומדים על תרבויות מן העבר, דתות וסגנונות בנייה שונים. אחד הפרקים מוקדש ללימוד האומנות הנוצרית. האם מותר ללמוד נושא זה או שמדובר בעבודה זרה? מה עלי לעשות?
תשובה: עצם האמנות היא לא עבודה זרה, איך הנוצרים בנו זה לא ממש ע"ז, אלא מה באומנות נהנים להבליט דווקא דברים של ע"ז, מה אפשר לעשות? וודאי שאין בזה חשיבות אבל זה לא ממש ע"ז.
שאלה: זמן אמירת קורבנות: מהו הזמן הכי מאוחר לאמירת קורבנות? האם מותר לומר קורבנות לאחר התפילה?
תשובה: ע"פ ההלכה אפשר להשלים קרבנות במשך כל היום, אך כיון שע"פ הקבלה התפילה מסודרת ע"פ סדר העולמות עדיף לומר במקומם ואם לא הספיק ישלים אח"כ. הרב רואי מרגלית.
שאלה: טיול על חשבון הנחה שיש לחבר: חבר שלי חבר בארגון המציע לחבריו נסיעה לבית מלון במחיר מוזל. האם מותר לי לבקש מחברי שישלם עבור הטיול ואני אסע במקומו על מנת לזכות במחיר הנמוך?
תשובה: לכאורה זה לא ישר, כי אותו גוף שמממן, זה דוקא לעובדים של אותו מפעל או לחברים באותו ארגון. כמו שאדם החבר בקופת חולים אחת לא יכול לקנות בהנחה תרופה לחבר שלא שייך לאותה קופ"ח. אדם שרוצה להיות ישר שלא יעשה זאת.
שאלה: עליה לתורה לבר מצוה ביום כיפור?: בני נולד ב-ח בתשרי תשנ ג. הבר-מצווה אמורה להיות ב ה ביום שלישי ח בתשרי תשס ו. הואיל ויום כיפור יוצא ביום חמישי י בתשרי האם העלייה לתורה יכולה להיות ביום שני ז בתשרי (יום קודם)? אם לא, האם היא צריכה להיות ביום כיפור עצמו או שמא הוא יעלה לראשונה בשבת האזינו?
תשובה: אי אפשר לעלות ב-ז' בתשרי שעדיין הוא לא בר מצוה, והוא יכול לעלות ביו"כ, אך עדיף לדחות את שבת בר המצוה מטעמי נוחות והזמנת אורחים, לשבת האזינו. הרב רואי מרגלית.
שאלה: אישה שמקשטת גברים: אשה חוזרת בתשובה העובדת יחד עם בעלה בחנות תכשיטים שואלת אם מותר לה לענוד על ידיים של גברים צמידים או שרשרות זהב על הצואר?
תשובה: זה עבודה ואני חושב שיהיה מותר. זה לא הידור לעשות זאת אבל זה לא מגע של חיבה, אמנם תקפיד עד כמה שאפשר שלא לגעת בגוף של אותו גבר אבל לענוד יהיה מותר כי זה עבודה ואין בזה חשש מחשבה לא טובה.
שאלה: להתפלל על חולה שימות: אמי שוכבת בבית חולים מחוסרת הכרה לאחר התקף לב וקריסת כל המערכות. היא מונשמת ב- 100 ויש לה פגיעה נוירולוגית. האם מותר לי להתפלל על מנת שהסבל שלה ייפסק והיא תוכל למות בכבוד?
תשובה: יש מצבים שבהם מותר להתפלל על החולה שימות כך כותב הר"ן במסכת נדרים ואולם מאידך לכל שעה שאדם חי ונושם יש ערך כל נשימה ונשימה תהלל י-ה. על כן תתפללי באופן כללי שלאימך יהיה טוב והיא לא תסבול.
שאלה: אמירת "מודים דרבנן": כאשר שליח הציבור מגיע לברכת "מודים" אומר הקהל "מודים דרבנן". יוצא שאי אפשר לשמוע את הברכה משליח הציבור. כיצד יש לנהוג? האם שליח הציבור צריך להמתין שהקהל יסיים ורק אז להתחיל את הברכה?
תשובה: כתב המשנב"ר בסימן קכ"ד ס"ק מ"א שצריך השליח צבור לומר את המודים בקול כשאר חזרת הש"ץ. ובסימן קכז ס"ק ג': ואין השליח צבור צריך להמתין עד שיסיימו הציבור מודים דרבנן אלא מתפלל כדרכו. הרב רואי מרגלית.
שאלה: צניעות בבית הורי בעלי: מזה כ-5 חודשים הנני גרה אצל הורי בעלי, מכיוון שבעלי בצבא סדיר! אני ישנה אצלם כל יום וחיה אצלם כמו בת בית. יש לי מספר קשיים שהייתי שמחה לקבל עליהם תשובה: א. לעיתים אני נמצאת עם חמי לבד בבית. האם יש בכך בעיה וכיצד עליי לנהוג? אין לי לאן ללכת כל פעם שחמי בבית וחורף כעת ולכן פתיחת דלת אינה אפשרית. ב. האם אני רשאית להסתובב בבית ללא כיסוי ראש? אני חיה שם יום יום והכיסוי גורם לי לכאבי ראש רבים. ג.האם אני יכולה להסתובב עם מכנסי פיג מה? הדברים הנ"ל משפיעים על ההרגשה ביום יום ולעיתים נותנים הרגשה של חוסר ביתיות, דבר שמאוד חסר לי.
תשובה: לגבי יחוד: 1. אם הדלת לא נעולה אף שהיא מוגפת זה ר. 2. אם הוא בחדר אחד ואת בחדר אחר ולא ביחד באותו חדר זה לא נקרא ייחוד, ייחוד זה דווקא באותו חדר. 3. אם לאשתו יש מפתח ועקרונית כל רגע יכולה לבוא ולהכנס הביתה זה מונע ייחוד. לגבי כיסוי ראש: בנוכחות חמיה אינה יכולה ללכת בלי כיסוי ראש. לאשה מותר להסתובב בבית בלי כיסוי ראש רק בנוכחות בניה, בעלה או אחיה אך לא חמיה או אדם אחר. לגבי מכנסי פיג'מה בתוך הבית, יכולה להסתובב עם מכנסי פיג'מה. לתשובת הרב יעקב אריאל.
שאלה: תפילת 18 בטרנינג: מותר להתפלל שמונה עשרה עם מכנסי טרנינג?
תשובה: אם לא מקובל להופיע עם מכנסיים כאלו בציבור אין להתפלל איתם.
שאלה: מנהגים של בית קברות: מדוע שמים אבן על קבר? מדוע נוטלים ידיים ללא ניגוב בבית הקברות?
תשובה: אבן על קבר זה מנהג לתת תחושה למבקר שהוא היה כאן, כי בבית קברות חוץ מזה אין זכר לביקור. לגבי נטילת ידיים בלי ניגוב זהו על פי החכמה הפנימית וקשה לתת לזה הסבר על פי הנגלה.
שאלה: מתי ומה לומר בתפילת הדרך: מאימתי נחשב יום חדש לעניין תפילת הדרך? האם יש הבדל בין יציאה לטיול בבוקר וחזרה בלילה לבין יציאה בלילה וחזרה ביום? האם יש להוסיף "ומתאונות דרכים" היות והסכנה מוחשית ממש היום?
תשובה: אם אדם קם בבוקר ויוצא לדרך ומתפלל  תפילת הדרך  זה מכסה אותו למשך כל היום והלילה אחריו עד שיישן. הלילה נגרר אחר היום הקודם לענין זה, והשינה מהווה הפסק. ואז למחרת כשקם אפילו מוקדם מברך שוב. אם לא ישן כלל באותו לילה והאיר היום זו מחלוקת הפוסקים אם צריך שוב לברך תפילת הדרך, כמו שישנה מחלוקת דומה לגבי ברכות התורה במקרה שאדם היה ער כל היום והלילה שאחריו וכבר האיר היום. בחג בשבועות נפגשים בשאלה זו ובדרך כלל יש מישהו שישן המוציא את כולם. במקרה כזה שכל המטיילים היו ערים כל הלילה ואין מי שיוציא את כולם ידי חובה, כדי לצאת ידי כל השיטות אני מציע שיבליע את  תפילת הדרך  בתפילת שמונה עשרה של שחרית ויכלול אותה כפי נוסחתה ב שומע תפילה  (כמובן בלי חתימתה שלה), וכך יצא ממה נפשך - אם צריך הרי יצא בכך ידי חובתו, ואם לא זה לא מהווה הפסק. לגבי ההוספה, מכיון שאומרים  ומכל מיני פורענויות המתרגשות לבוא לעולם  גם תאונות דרכים, ר"ל, כלולות בזה ואין צורך להוסיף.
שאלה: נישואין שני אחים לשתי אחיות: שני אחי נשואים לשתי אחיות. האח הראשון טוען שאסור היה לו להתחתן עם האחות השניה והוא לא רוצה לדבר עם אחיו בטענה שיכול לקרוא אסון. האם הוא צודק? מה עלינו לעשות?
תשובה: אף שיש שחוששין לכך (צוואת ר' יהודה החסיד), יש הרבה פוסקים שלא חוששים לכך. הדבר היה אף מקובל מאוד פעם בקהלות קטנות שהנישואין היו פעמיים באותה משפחה, ואף מובא בגמ' שהיה עיר שבה היו שמונים זוגות אחים נשואים לשמונים זוגות אחיות. ואני אישית מכיר שתי משפחות של תלמידי חכמים (שיש להם גם יד בתורת הנסתר), שנשואים שני אחים לשני אחיות ולא חששו לכך. ולהיפך כיון שאחיך עשו לשם שמים להקים בית בישראל ולקיים מצות פריה ורביה "שומר מצוה לא יידע דבר רע", והדיבורים על כך עכשיו הם האסון האמיתי. ולכן חובה להפסיק את העיסוק בנושא, וזה מוטל עליך שאתה צד שלישי בענין, ויכול לעשות ביניהם ולסגור את הסיפור. הרב רואי מרגלית.
שאלה: תרומה שלא התקבלה בבית הכנסת: רציתי לתרום בידן לבית הכנסת אבל הגבאים לא רצו לקבל כי הם טענו שהקהל לא מעונין בזה. הבידן נשאר אצלי. האם אני צריך להמיר אותו לכסף ולתרום? איך עושים זאת?
תשובה: הכל תלוי בדעתך, אם מראש הקדשת את זה לבית-הכנסת יש לתת את תמורתו, אך אם החלטת לתת את זה לבית-הכנסת בתנאי שירצו לקבלו, ואם לא ירצו, יישאר ברשותך לצורך אחר, אזי אינך חייב לתת את תמורתו. הרב רואי מרגלית.
שאלה: ללכת עם בחור לקולנוע: האם מותר לבחורה בת 18 ללכת עם בחור לסרט תיעודי בקולנוע? האם יש בזה בעיה של ייחוד?
תשובה: גם אם אין כאן יחוד יש פגם בדבר שנערה הולכת לאירוע עם בחור.
שאלה: מותר לכבס בשבת?: האם מותר להפעיל מכונת כביסה ממש לפני הדלקת נרות ושזו תפעל בשבת? המכונה נכבית אוטומטית ואין צורך בשום פעולה לאחר כניסת השבת.
תשובה: לספרדים מותר אם כי לא מומלץ בגלל הרעש. לאשכנזים אסור.
שאלה: להכין מרק וקפה בשבת: מדוע אסור להכין משקה מרק בשבת, ואילו קפה נמס או שוקו- מותר?
תשובה: הכלל הוא שכל דבר שהחום משלים את תהליך הבישול אסור בשבת ואפ' בכלי שני, שוקו למשל לא זקוק לשום תהליך בישול נוסף לכן מותר בשבת. מנה חמה, כנראה, זקוקה לסיום הבישול על ידי חום לכן אוסרים זאת, גמר בישולה לא הסתיים במפעל הייצור.
שאלה: זכויות יוצרים של משחקי קופסא: אני מלמדת בבי"ס שיעורי חשיבה באמצעות משחקים. יש לי צורך במספר עותקים מכל משחק שאני מלמדת, דבר שמגדיל בצורה משמעותית את העלויות אם אצטרך לרכוש את כל המשחקים. אני יכולה ללמוד רעיון של משחק ולבנות אותו בעצמי (כמובן שתוצר הנבנה על ידי לא ישווה לתוצר המקורי של החברה המייצרת מבחינת איכותו ומראהו). האם הדבר מותר מבחינה הלכתית?
תשובה: לעצמה ללא מטרה מסחרית אני לא רואה בזה בעיה.
שאלה: אורך הציציות: מה צריך להיות אורך הציציות מסוף הקשר?
תשובה: נוי ציצית שיהיה שליש גדיל ושני שליש חוטים, כלומר: אורך החוטים פי שניים מהחלק של הקשרים והחוליות. הרב רואי מרגלית.
שאלה: עבודה זרה עם תהילים: הרמב"ם אומר כי המניח ספר תורה או תפילין על הקטן בשביל שישן נחשב ככופר בתורה. האם ניתן להסיק מדברי רמב"ם והגמרא שהנוהג להניח תהילים במיטת התינוק הוא למעשה אסור? מה לגבי נשיאת תהילים קטן (אשר לא משמש לקריאה)? האם גם כן אסור מכיוון שהשימוש בהם למעשה הוא כקמע לשמירה ובטחון?
תשובה: הרמב"ם אכן הסתייג מאד מכל מיני דברים כאלו, זו שיטתו ומי שנוהג כמו הרמב"ם בכל הדברים שלא יעשה זאת. אבל לא כולם סוברים כך. יש אחרים הסוברים שיש בזה ענין סגולי - לא שהם מאמינים שזה עוזר מצד עצמו לכן, מי שנוהג כך יש לו על מי לסמוך, אבל יש לדעת שהרמב"ם באמת לא סובר כך.
שאלה: גיור של חברה שלי: חברתי גדלה לאבא יהודי ואמא נוצריה, אך גדלה כיהודיה, הלכה לביה"ס יהודי בדרום אמריקה, השתתפה בעזרה לקהילה ומניעת התבוללות, ביהכנ"ס כל שבת וכו. אמה התגיירה וגם היא בגיל 12 בגיור שהוא כנראה קונסרבטיבי. היום אנו רוצים להקים בית כשר אורתודוקסי ולשמור מצוות. האם היא תהיה חייבת לעבור גיור אורתודוקסי מלא או שניתן לקצר או לוותר עליו בכלל? היא מוכנה לעשות זאת אך כואב לה שהיא עדיין נחשבת פה לגויה למרות עברה. האם ניתן רק לטבול או שהגיור האורתודוקסי חייב להיות מלא?
תשובה: אם עברה גיור קונסרבטיבי עליה לחזור ולהתגייר. כי בית דין של הדיוטות הוא טוב יותר, מפני שאין לו יומרה לשנות את ההלכה, רק אינו בקיא בה. אבל בגיור קונסרבטיבי אין נכונות לקבל עקרונית כל מצוות התורה. ומכל מקום כל כוונותיה הטובות נחשבות קדושות ויקרות בעיני הקב"ה. ויהי רצון שבמהרה תצטרף לעם ישראל ותוסיף עוד נדבך לבניין האומה הישראלית. אגב, לאחר הגיור המצווה לאהוב אותה כפולה, גם ככל יהודיה ובתוספת לכך ישנה מצווה מיוחדת לאהוב את הגר.
שאלה: לשתות בכלי מתכות: האם מותר לשתות פחית (קולה וכדומה), מדין משקים ששהו בכלי מתכות (נדה י"ז)?
תשובה: היום אין לחשוש לדברים כאלה.
שאלה: קניית תנור כשר: האם בעת קניית תנור יש גורמים הלכתיים שיש לבדוק חוץ מאשר קיומם של שני תאים?
תשובה: צריך שני תאים וגם לבדוק שההפרדה ביניהם הרמטית. ולהרבה תנורים יש היום תעודת כשרות של המכון הטכנולוגי להלכה ובעלי החנויות יודעים על זה. יש חנויות שנותנים פס מתכת רחב יותר להתקנה עצמית בין שתי הדלתות. הרב רואי מרגלית.
שאלה: להאכיל אדם שלא יברך: האם מותר להציע למישהו מאכל או משקה כשאני יודעת בוודאות שלא יברך? מה לעשות כשהורי, שאינם שומרי תורה ומצוות, מבקשים ממני להכין להם לאכול או לשתות?
תשובה: זו שאילה כבידת משקל, קודם כל יש להבחין בין שנותן להם משלו, דהיינו ממה ששייך לו, לבין נותן להם משלהם. שאילה דומה לכך זה שייכת גם בבעל מסעדה שמגיש אוכל לסועדים ויש ביניהם שאינם מברכים, זו שאילה שנשאל המהרש"ם והוא ענה שהיות והם משלמים על הסעודה הם למעשה קנו אותה והיא שלהם ואין בזה מסייע לדבר עבירה. אמנם משלו מוזכר באחרונים שלא יתן היות ומסייע לדבר עבירה שיאכלו בלי ברכה. אבל נשאלתי על ידי חיילים בצבא, חייל מקבל חבילה מהבית ואם יאכל לבד ולא יכבד את חבריו לאוהל זה לא רק חוסר אלא אפילו יכול לעורר איבה, וחוץ מזה, אלו חברים שלו שמחר יכול להיות שיצטרך להסתער יחד אתם למען בטחונה של המדינה. ומצאתי שיטת רבינו תם בספר הישר על מסכת גיטין סא. שסובר שבמקום שיש חשש איבה או העדר איסור מסייע לדבר עבירה נדחה. לכן בצבא יהיה מותר. ועוד מצאתי בשו"ת של אחד מגדולי הדור הקודם שנשאל על נדבן מאמריקה שאינו שומר תורה ומצוות שבא לבקר בישיבה חרדית לראות, והכניסו אותו למשרד וזה היה בקיץ ואם לא יתנו לו כוס מים לפחות, זה יהיה חילול ה' וגם יפגע בתרומתו לישיבה, אז לפעמים איסור מסייע נדחה. א"כ וודאי שסתם כך אדם לא יתן, אבל הבן להורים שלו שאינם דתיים, אם לא יתן וודאי שיצור איבה, לכן במקרה זה איסור זה של מסייע נדחה מפני ה
שאלה: אבלות של ילד קטן: האם קטן צריך לנהוג מנהגי י"ב חדש אחר אביו או אמו שנפטרו משום כבודם? האם הוא רשאי לשיר או להשתתף במסיבה הנערכת בבית הספר בו הוא לומד?
תשובה: קטן עד גיל בר מצווה לא נוהג דיני אבילות ולא שייך בזה דין חינוך, רק קריעה עושה משום עגמת נפש. שאר דיני אבילות לא חלים על הקטן. לכן אם רוצה להשתתף עם הילדים במסיבה אין עליו מגבלה בכלל.
שאלה: קימה בפני הורים: האם יש לקום בכל פעם שאחד ההורים נכנס לחדר או רק בפעם הראשונה? האם כשההורים נכנסים לרכב צריך לצאת ולקום?
תשובה: לא, רק פעם אחת ביום.
שאלה: דו"ח דוברת: ברצוני להעלות מספר בעיות שמטרידות אותי לגבי דו"ח דוברת שהרב התייחס אליו השבוע. אני אם לארבעה, בעלת תואר ראשון במדעי החיים מהאוניברסיטה העברית, ובכל זאת בחרתי להשקיע את רוב זמני בילדים, ולא לעבוד במשרה מלאה מחוץ לבית (ב"ה המצב הכלכלי מאפשר). מאוד מטריד אותי שילד כבר מגיל 5, יאלץ להישאר בגן או בביה"ס עד השעה 16:00. אני רוצה לקבל את ילדיי מוקדם יותר. גם כאשר נוסה אצלנו יום חינוך ארוך בגנים הוצאתי את בני בשעה 13:20 וכמוני היו יותר מ-10 אמהות. ברור לי שיש הורים ששניהם חייבים לעבוד במשרה מלאה - אך מדוע לחייב גם משפחות שאינן מעונינות בכך להשאיר את הילדים במוסדות חינוך עד שעה כ"כ מאוחרת? לגבי הרווחה הכלכלית שהתוכנית אמורה לתת - יתכן שבאולפנות ובישיבות אכן תהיה הקלה אבל המעבר של ת משכורות המורים לעיריות במקום משרד החינוך יגדיל את הפער בין ערי הפיתוח (שלא מסוגלות לספק משכורות כבר היום) לבין המועצות ועיריות מבוססות. 3. מלבד זאת מדובר על פיטור של אלפי מורים. יתכן שיש כאן התייעלות אך מה עם הפקידות הגדולה והמגושמת במשרד החינוך? לא שמעתי שהולכים לפטר פקידים.
תשובה: 1. אין בידי תשובה לשאלה האם תוכל האם לקחת את ילדיה מהגן לפני השעה ארבע. 2. אינני חושב שהעיריות הכושלות יהיו הצינור שדרכו יעברו המשכורות למורים. 3. לפי מה שנאמר לי, עיקר הפיטורים יהיו במנגנון הגדול שבמשרד החינוך. וכך כתבתי: "עד כה, כארבעים אחוז מתקציבי משרד החינוך נבלעו בצנרת ופרנסו את המנגנון הגדול מידי. לפי התוכנית החדשה, רק עשרה אחוז מהתקציב יופנה לעובדי משרד החינוך ושאר המנגנונים, ואילו כל שאר תשעים האחוז ילכו לבתי הספר, לחינוך. בכסף שיתפנה ובעוד תקציבים יוסיפו שעות לימוד". לכן מי שבעיקר נלחם נגד הדו"ח זה אנשי המנגנון, שהם לכאורה מדברים בשם המורים, אבל כמדומה שהם מדברים בעיקר בעד עצמם.
שאלה: אזכרה בשנה מעוברת: אבי נפטר בא ניסן תשס"ד. 1. מהו התאריך שבו עלי להפסיק ולומר קדיש יתום? 2. מהו תאריך האזכרה בשנת תשס"ה? 3. מהו תאריך האזכרה בשנים הבאות?
תשובה: 1. קדיש מפסיקים לומר לאחר י"א חודש ויש שעושים הפסקה של שבוע וממשיכים אחר כך לומר עד לסוף י"ב חודש. אם זה מנהג קהילתך, עשה כך. 2. בשנה מעוברת יהודי אשכנז עולים לקבר ביום הפטירה ורוב יהודי ספרד עולים לאחר י"ב חודש. 3. בשנים הבאות עולים ביום המיתה לבית העלמין, אך כיון שזה יוצא בר"ח ראוי להימנע למרות שאין איסור בדבר וללכת בער"ח ניסן. הרב רואי מרגלית.
שאלה: קשירת ציצית ע"י קטן: האם אח שלי בן 12 יכול להכין לי ציצית ואני כבר בר מצווה ואני יעשה רק את הקשירה הסופית
תשובה: המשנב"ר בסימן י"ד ס"ק ד' הביא מחלוקת אחרונים כשקטן קושר ציצית וגדול עומד על גבו ומלמדו איך לעשות. וכתב שכן ראוי ונכון שלא לעשות ע"י קטן. וכל זה דוקא הטלת הציצית בבגד והקשירה הראשונה שהיא מדאורייתא, אך המשך הקשירות והחוליות מותר בקטן. הרב יוסף וייצן.
שאלה: טלפון נייד בשבת: האם מותר לטלטל בשבת פלאפון שהשעון מעורר שלו מרעיש? האם טלטול כלי שמלאכתו לאיסור כשהוא מפריע נחשב טלטול לצורך מקומו או לא?
תשובה: פלאפון הוא כלי שמלאכתו לאיסור, ואף הנורה שדולקת בו איננה חוט להט, ולכן מותר להסתכל עליו לראות מה השעה, ולהזיזו לצורך גופו ומקומו כגון שהוא מפריע מותר. הרב ש. יוסף וייצן.